Tmizart. Kkren yirgazen-nni yeqqimen akked Sidi Mansour, nnan-as ad aɣ-tsemḥeḍ, nekni ad nruḥ ad nawi nwal d leɛcur i Sidi Amar Oulkadi imi d nuba-nneɣ. Yerra-as-d :’’ur ttruḥ, ur ttawit acemma’’. Lexbar yewweḍ Sidi Amar Oulkadi, yeḍleb ad iẓer Sidi Mansour, meɛna aneggaru-a, yugi. Uɣalen msefhamen : yal wa ad d-yelḥu kra. Mi mlalen, yenna-as Sidi Mansour, lbaraka deg leɛmer-ik, meḥsub dayen ad yemmet. Yerra-as-d winna, ad ak-ineɣ Rebbi d amengur. Aken i teḍra : yiwen yenɣa-t umeddakel-is akken kan wwḍen, ma Sidi Mansour yemmut d amengur. Leɛcur-nni n tudrin qqimen, meɛna beddlen afus : uɣalen ɣer Sidi Mansour. Bnan-as timɛemmert, yexleq-d ṭṭelba. Seg yimir, yuli ccan-is, ula d amḍal, meṭṭlen rrif-is armi d asmi teččur tmeqqbert. Ttruḥun-d ɣer zyara-as seg yal tama.